
Клас: 10ти 
Учениците научават защо хората бягат от домовете си и какво други отделни лица и организации с нестопанска цел правят, за да оказват подкрепа на тези уязвими хора и да им помагат да изградят отново живота си. С помощта на видео филм учениците добиват представа какъв е животът на бежанците, с какво се борят, какви са чувствата и радостите им. Учениците разбират лично за себе си какво означава да си бежанец. Ще обсъдят ползите от това да имаш дом и семейство и ще добият представа за чувствата и преживяванията на бежанците, които са загубили всичко, както и каква е ролята на държавите, международните и местните неправителствени организации за спасяването и закрилата на бежанците.

Продължителност: Едно занятие от 40 мин.

Цели:
· Да определят бежанеца като човек, който е бил принуден да избяга от родната си страна; 
· Да установят какви чувства, надежди и страхове е вероятно да имат бежанците, които са принудени да напуснат своите домове против волята си; 
· Да проучат какво мотивира отделни лица и благотворителни организации да помагат на непознати хора;

Материали: 
· Мултимедиен проектор и компютър;
· Видеоклип за Службата на върховния комисар на Организацията на обединените нации за бежанците (ВКБООН) „Свят в криза“ –
http://www.unhcr.org/news/videos/2016/5/573443dc4/a-world-in-crisis.html
(превод на текста в Приложение № 2)
· Екземпляри за учениците от Приложение № 1: Насоки за гледане и проучване; 
· Видеоклипове за положението на бежанците: 
https://www.youtube.com/watch?v=Swni2dG_yqUhttps://www.youtube.com/watch?v=xgpFMaSsoD4  
· Копие на LEGO постер „Какво е да си бежанец" (Приложение № 4)

Речник:
· имигрант: човек, който се установява като постоянно пребиваващ в страна, която не е родината му 
· репатриране: процесът на връщане в родната страна. Повечето бежанци предпочитат да се върнат у дома, когато там вече няма конфликт и е безопасно 
· презаселване: процесът на оказване на помощ на бежанците да намерят нов, постоянен дом, когато не могат да се върнат в условия на безопасност в страната, в която първо са получили убежище, или в родината си  
· вътрешно разселено лице (ВРЛ): човек, който е бил принуден да избяга от дома си поради същата причина като бежанеца, но е останал в собствената си страна и не е пресякъл националната граница. За разлика от бежанците ВРЛ не подадат в обхвата на защита на международното право и не могат да получават много от видовете помощ 
· бежанец: човек, който е бил принуден да избяга от страната си поради основателен страх от преследване по причина на раса, религия, националност, политическо убеждение или принадлежност към социална група; бежанецът или не може да се върне в родината си, или се страхува да се върне. Сред главните причини за бягството на бежанците от родината са войните и насилието на етническа, племенна и религиозна основа. 
· лице без гражданство: човек, който не е гражданин на нито една държава. От гражданството произтичат определени политически, социални и други права за човека, както и отговорности както за правителството, така и за отделното лице. 
· ВКБООН: Служба на Върховния комисар на ООН за бежанците; Службата е създадена през 1950 г., за да защитава човешките права на бежанците и да им осигурява подкрепа чрез правна, социална и икономическа помощ  
· Всеобща декларация за правата на човека: декларация, приета от Общото събрание на Обединените нации през 1948 г. като първия световен акт, в който са представени права, които се полагат на всички човешки същества 

Библиография:
· ДОКЛАД относно положението на жените бежанци и жените, търсещи убежище, в ЕС. -Комисия по правата на жените и равенството между половете. Докладчик: Мери Хънибол, 10 Февруари 2016 г.

Примерен сценарий на урока 
1. Задайте на учениците да обсъдят и да отговорят в малки групи на следния въпрос: „В Глава ІІ на Конституцията на Република България на всеки гражданин се гарантират определени права: да не бъдеш подлаган на мъчение, на жестоко, безчовечно или унижаващо отношение на насилствена асимилация, на медицински, научни или други опити без доброволно писмено съгласие; право на лична свобода и неприкосновеност; правото да не може да бъдеш задържан, подлаган на оглед, обиск или на друго посегателство върху личната му неприкосновеност освен при условията и по реда, определени със закон; лична неприкосновеност и неприкосновеност на жилището; правото да не бъдеш следен, подслушван и записван без изрично съгласие; право да избираш местоживеенето си и да се придвижваш свободно и др. Бихте ли приели да се откажете от някои правата си, за да можете да запазите дома си в собствената си страна? Защо да или защо не?“
2. Какво е бежанец?
Напишете думата „бежанец“ на дъската или на голям лист хартия. Помолете учениците да поразсъждават за думи, изрази или образи, за които се сещат, щом като чуят тази дума, и да ги запишат. Отговорите може да се отнасят до конкретни ситуации като война, както и по-абстрактни понятия като страх. Опитайте се да съберете най-малко 10-15 думи/израза. 
Раздайте Приложение № 1: Насоки за гледане и проучване и прегледайте инструкциите. 
Покажете видеото „Свят в криза“. Докато гледат видеото, учениците могат да си водят записки в Насоките за гледане. 
Поканете да споделят какво са научили и разбрали от видеото. Прочетете им Приложение № 3. Поканете ги да включат записаното в Част І на Насоките за гледане (Приложение № 1).
3. Какво е да си бежанец?
Помолете учениците да си спомнят ситуации, когато са се чувствали не на място, например, когато са били нов ученик в класа. Обсъдете какво е усещането, когато се намираш на непознато място с хора, които не познаваш. 
Покажете видеоклип за положението в бежанските лагери.	
Раздайте LEGO постера „Какво е да си бежанец" (Приложение № 4)
Нека учениците да коментират текста и клиповете и да споделят чувствата, които те пораждат у тях.
4. Кой може и трябва да закриля бежанците?
Попитайте: „Кой носи отговорност за защитата на правата на бежанците?“ Обсъдете с учениците какво е отношението им към бежанците. Поканете ги да коментират записаното в Част ІІ на Насоките за гледане (Приложение № 1). 

[bookmark: _GoBack]Приложение № 1: Насоки за гледане: Работа с бежанците 
Част I: Обърнете внимание на следните елементи в хода на видеото и си водете бележки за това, което забелязвате.
1. Какви визуални изображения ви правят впечатление, докато гледате видеото? Опишете по-долу някои от тях с повече подробности.  
2. Избройте най-малко три страни, споменати във видеото (разчитайте да ги чуете, както и да ги прочетете в субтитрите). 
3. В хода на видеото се споменават различни причини, поради които бежанците бягат от родните си страни. Избройте по-долу най-малко три от тези причини (разчитайте да ги чуете, както и да ги прочетете в субтитрите). 
Част II: Отговорете на въпросите по-долу а всеки компонент на видеото.
1. Какво е ВКБООН? 
2. Какви различни дейности осъществява ВКБООН, за да осигурява закрила на бежанците?
3. Какви са някои от начините, по които ВКБООН действа в извънредни ситуации? 
4. Защо е толкова важна грижата за жените и децата? 

Приложение № 2: Превод на видеоклипа на ВКБООН „Светът в криза" 2016
(Глас зад кадър) „Ние не смеем да се върнем, видяхме много хора избити пред нашите очи. Наши близки приятели, техните малки деца, избити. Те държаха трупове на деца без глави. Невъзможно е да се върнем". (ЛЕСБОС, ГЪРЦИЯ). Днес 60 милиона бежанци (ТОВАРНИК, ХЪРВАТИЯ), търсещи убежище (НИКИШИНО, УКРАЙНА) и вътрешно разселени хора (БАНГИ, Централна Африканска Република), почти двойно в сравнение с преди десет години. (СИРИЙСКО-ТУРСКАТА ГРАНИЦА) Това е надигаща се приливна вълна, която прелива през границите. (ЛАМПЕДУЗА, ИТАЛИЯ) (Мохамед, бежанец от Сирия) „Ако бяхме останали в Близкия изток щяхме да сме мъртви. В този живот умираш само веднъж, решихме да рискуваме да умрем, опитвайки се да стигнем тук". (АЙДАБИЯ, ЛИБИЯ) 15 конфликта, нови или разпалени отново през последните пет години. (ГЕВГЕЛИЯ, МАКЕДОНИЯ) Повече от 42 500 души изселващи се в един ден, всеки ден. ХОМС, СИРИЯ Мегаконфликтите в Сирия и Ирак разселиха 15 милиона души; конфликт изтикващ бежанци. Хеба, сирийска бежанка: „Всеки, който вземе такова решение е много отчаян човек. Не знам, имам чувство, че загубихме всичко. Или ще преживеем заедно, или ще умрем заедно". Продължително изгнание, живот в мизерия, безнадеждност. Алин, бежанка от Бурунди: „Няма мир. Всеки и навсякъде бяга. Учениците не учат вече. ЕЗЕРОТО ТАНГАНАЙКА, ТАНЗАНИЯ. БАГА СОЛА, ЧАД. Хава, бежанка от Нигерия: „Когато Боко Харам нападна селото ни, ние избягахме в шубраците. Майката на това дете беше застреляна." СРЕДИЗЕМНО МОРЕ. Средиземно море погреба през 2015 година повече от 3000 души. Сега проблемът е глобален. Джумана, сирийска бежанка: „Най-важното нещо е да стигна до страната, до която искам да стигна - Германия. Искам да започна нов живот, да изуча децата, така че те да запомнят лошите дни." БУДАПЕЩА, Унгария. Отчаяния напор да се добереш до сигурност притисна неимоверно някои страни и изтъни ресурсите на други. Но също - събуди щедростта. ЛИНЦ, Австрия; МАРДИН, Турция. По целия свят, страни приемат толкова много бежанци, но още много трябва. Бежанците трябва да бъдат защитавани от всекидневния расизъм и ксенофобия, но преди всичко тези хора се нуждаят от надежда. ВКБООН се роди в процеса на търсене на нови ценности след световната война, принципите му са записани в Конвенцията от 1951 г. Тези опори трябва да бъдат опазени и укрепени. БРОЙКИТЕ НАРАСТВАТ. НУЖНА Е ПОМОЩ. УСТОЙЧИВИ РЕШЕНИЯЛ СОЛИДАРНОСТ. ЗА ПО-ДОБРО БЪДЕЩЕ И ПО-ДОБЪР ЖИВОТ. 

Приложение № 3
През 1951, когато е създадена Службата на Върховния Комисар за бежанците (ВКБООН), има около 1 милион бежанци, за които е необходимо да се полага грижа, повечето от тях европейци.  В началото на 2006 г. ВКБООН се грижи за 20,8 милиона души, от които 8,4 милиона са бежанци. 80% от тях са жени и деца. В допълнение към индивидуалното спасение от преследване, модерните  тенденции в движението на бежанците са все по-силно повлияни от масови преселения, предизвикани от етнически конфликти и погазване правата на малцинствата.  
Хората стават бежанци, когато едно или повече от техните основни човешки права са погазени или застрашени. Всеобщата декларация за правата на човека (ВДПЧ) подчертава ясната връзка между човешките права между човешките права и работата на ВКБООН. Член 14 от ВДПЧ заявява, че "всеки има правото да търси и да получава в други страни правото на убежище от преследване". 

Приложение № 4: LEGO постер „Как е да си бежанец?" 
Представи си.
	През целия си живот си живял(а) в мир. Дом, семейство, приятели, всичко е нормално. И изведнъж, без предупреждение, целият ти свят се променя.
	Само за една нощ съседи, които познаваш през целия си живот, стават врагове. Танкове гърмят по улиците и горят автобуси. Шрапнели от снаряди дупчат джамията. Ракети свалят църковните камбани.
	Внезапно, всичко което си познавал и притежавал и обичал изчезва и ако имаш късмета да оживееш, се оказваш сам и объркан в чужда страна. Ти си бежанец.

Какво е да си бежанец?
	Истината е, че бежанците са точно като тебе и мене, само дето няма нищо. И това е всичко, което ще имат винаги, освен ако ние не помогнем.
	Не искаме пари (макар че всяко дарение помага), а само това:
	Когато срещнеш бежанец, представи си за момент какво е да си като него и му покажи усмивката си. Вместо гърба си.
	Може да не ти се вижда много. Но за бежанец, това може да означава всичко.
	ВКБООН е изцяло хуманитарна организация, финансирана само от доброволни дарения. Днес тя е носи отговорност за повече от 27 милиона души по целия свят. 

HOW DOES IT FEEL?

Imagine this.

You've lived all your lfe at peace.
Home, family,friends, all normal. Then,
without waming, your whole world
changes.

‘Ovenigh, lifelong neighbours
become lfelong enemies. Tanks prowl the
streets and buses bum. Mortar shels
shater the mosques. Rockets silence the
church bells.

Suddenly everything you've known
and owned and loved is gone and, if
you're lucky enough to survive, you find
yoursef alone and bewildered in  foreign
land. You are a refugee.

How does it fecl?
The fact s, refugees are just ke you
and me, except tht they have nothing.
And that’s exactly what they'll always
have unless we help.
We're not asking for money (though
every contribution helps), but only this:
When you do meet a refugee, imag

@
UNHCR

United Nations High Commissioner for Refugees

for a moment what it must be like, and
then show her your smile. Insead of your
back.

Tt may not seem much. But 0 a
refugee it can mean everyihing.

UNHCR is a strictly humanitarian
organization funded only by voluntary
contributions. Currently it is responsible
for more than 27 million refugees around
the world

'UNHCR Public Information
P.0. Box 2500
1211 Geneva 2, Switzerland

